ບໍລິສັດ Dow ແລະ DuPont ຈະຮວມເຂົ້າກັນ ໂດຍມີມູນຄ່າ ທັງໝົດ 130 ຕື້ໂດລາ
ບໍລິສັດທັງສອງ ກ່າວວ່າ ຫລັງຈາກຮວມກັນແລ້ວ ທາງບໍລິສັດ ຈະແຍກກັນເຮັດ 3 ທຸລະກິດ ທີ່ແນໃສ່ ການກະເສດ ວິທະຍາສາດ ແລະ ຜະລິດຕະພັນພິເສດ.
ບໍລິສັດເຄມີແລະທຸລະກິດການກະເສດຍັກໃຫຍ່ຂອງສະຫະ ລັດຄືບໍລິສັດ Dow Chemical ແລະ DuPont ໄດ້ປະກາດ ໃນວັນສຸກວານນີ້ວ່າ ຈະຮວມເຂົ້າກັນ ເປັນບໍລິສັດດຽວທີ່ຈະ ມີມູນຄ່າ 130 ພັນລ້ານໂດລາ ບໍລິສັດທັງສອງ ກ່າວວ່າ ການຮວມເຂົ້າກັນນີ້ ຈະເປັນບາດ ກ້າວອັນທຳອິດໄປສູ່ການຈັດແຈງໃໝ່ ໂດຍຈະແບ່ງບໍລິສັດ ອອກເປັນສາມທຸລະກິດ ທີ່ເພັ່ງເລັງໃສ່ການກະເສດ ວັດຖຸວິ ທະຍາສາດແລະຜະລິດຕະພັນພິເສດ ການສະເໜີຮວມກັນດັ່ງກ່າວ ແມ່ນຈະເປັນການສ້າງຕັ້ງບໍ ລິສັດຊົ່ວຄາວທີ່ໃຫຍ່ທີ່ສຸດບໍລິສັດນຶ່ງໃນໂລກຊຶ່ງຈະເປັນຄູ່ແຂ່ງກັບບໍລິສັດເຄມີຂະໜາດ ໃຫຍ່ BASF ຂອງເຢຍຣະມັນ ການຕົກລົງທີ່ວ່ານີ້ມີທ່າທາງວ່າຈະປະເຊີນກັບການກວດສອບຂອງເຈົ້າໜ້າທີ່ຄວບຄຸມຕໍ່ ຕ້ານການຜູກຂາດ ປະທານຄະນະກຳມະການຍຸຕິທຳ ຂອງສະພາສູງ ສະຫະລັດ ທ່ານ Chuck Grassley ກ່າວຢູ່ໃນຖະແຫຼງຂ່າວສະບັບນຶ່ງໃນວັນສຸກວານນີ້ວ່າ ການສະເໜີຮວມບໍລິສັດດັ່ງກ່າວນີ້ຕ້ອງໄດ້ຮັບການກວດສອບຢ່າງລະອຽດ